ing kulå. Sénåpati manahipun kados dèn unggar, Kanjêng Ratu Kidul lajêng pinondhong andumugèkakên karsanipun. Kacariyos Sénåpati anggènipun wontên sagantên kidul tigang dintên tigang dalu, tansah sih-sinisihan kalihan Kanjêng Ratu Kidul. Sénåpati wau ing sabên dintên dipun wêjang ing ngèlmunipun tiyang umadêg ratu, ingkang ngèdhêpakên sakathahé manungså lan jim pêri. Sénåpati angandikå, bangêt panarimaningsun, ing sakèhé wurukirå, lan ingsun ya pracåyå, balikaning bésuk. Yèn ingsun anêmu mungsuh, kang sun kongkon ngaturi ing sirå såpå,